stanford-oval/wikipedia huggingface dataset:
ג'וליאן אלפרד
ביוגרפיה > 2022

בתחרות Big 12 שנערכה בלובוק, טקסס ב-14 במאי אותה שנה היא קבעה בשלב המוקדמות בריצת 100 מטר שיא לאומי חדש של 10.81 שניות (1.7+ מטר/שנייה), תוצאה המדרגת אותה במקום 25 בכל הזמנים לצידן של מרליס גר ממזרח גרמניה, דפנה סחיפרס מהולנד, ואליה הובס מארצות הברית.
באליפות העולם שנערכה ביוג'ין ביולי אותה שנה היא סיימה במקום 23 לאחר שפסלה בשלב חצי הגמר בריצת 100 מטר. בשלב המוקדמות היא קבעה תוצאה של 11.05 שניות ועלתה לשלב חצי הגמר מהמקום העשירי.
במשחקי חבר העמים שנערכו בבירמינגהאם בתחילת אוגוסט 2022 היא זכתה במדליית כסף בריצת 100 מטר בתוצאה של 11.01 שניות, אחרי אליין תומפסון-הרה מג'מייקה (10.95 שניות) ולפני דריל נייטה מאנגליה (11.07 שניות).
ביוגרפיה > 2023 > התוצאה השנייה בטיבה בכל הזמנים

באליפות המכללות באולם שנערכה באלבקרקי, ניו מקסיקו ב-11 במרץ 2023 זכתה אלפרד בשתי מדליות זהב, בריצת 60 מטר בשיא מכללות חדש של 6.94 שניות והתוצאה השנייה בטיבה בכל הזמנים, אחרי שיא העולם של אירינה פריבלובה מרוסיה (6.92 שניות) ובריצת 200 מטר בשיא מכללות חדש של 22.01 שניות והתוצאה השנייה בטיבה בכל הזמנים, אחרי שיא העולם של מרלין אוטי מג'מייקה (21.87 שניות).
ביוגרפיה > 2024 > אלופת עולם באולם

באליפות העולם באולם שנערכה בגלאזגו, הממלכה המאוחדת, ב-2 במרץ 2024 זכתה במדליית זהב בריצת 60 מטר בתוצאה של 6.98 שניות, לפני אווה סוובודה מפולין (7.00 שניות) וזיינב דוסו מאיטליה (7.05 שניות).
ביוגרפיה > 2024 > אלופה אולימפית

באולימפיאדת פריז שנערכה ב-3 באוגוסט אותה שנה היא זכתה במדליית זהב בריצת 100 מטר בשיא לאומי חדש של 10.72 שניות, לפני שקארי ריצ'רדסון (10.87 שניות) ומליסה ג'פרסון (10.92 שניות), שתיהן מארצות הברית.
שיאים אישיים > אצטדיון

ריצת 100 מטר: 10.72 שניות (2024), שיא סנט לוסיה
ריצת 200 מטר 21.86 שניות (2024), שיא סנט לוסיה
שיאים אישיים > אולם

ריצת 60 מטר: 6.94 שניות (2023), שיא מכללות, התוצאה השנייה בטיבה בכל הזמנים
ריצת 200 מטר: 22.01 שניות (2023), שיא מכללות, התוצאה השנייה בטיבה בכל הזמנים
הערות שוליים

↑  המתחרות השתתפו בשתי ריצות ובסיכום שתי הריצות הוכתרו המנצחות. צ'וקוואמה: 12.03, 11.17, 23.20, אלפרד: 11.99, 11.23, 23.22 וסוארז: 11.97, 11.29, 23.26
| --- | --- |
בקרת זהויות :  World Athletics: 14646562
Evil Empire

Evil Empire (בעברית: אימפריית רשע) הוא אלבום האולפן השני של להקת הראפ מטאל Rage Against the Machine. האלבום היה בגדר שינוי כיוון מוזיקלי של הלהקה, שכן הכיל פחות קטעי מטאל כבדים מן האלבום הראשון, ושירתו של זאק דה לה רוחה בו דומיננטית ונקייה יותר מאשר באלבומה הראשון של הלהקה, "Rage Against the Machine", ומכילה יותר קטעי ראפ.
רקע

"Evil Empire" הוא אלבום האולפן השני של להקת Rage Against the Machine האמריקאית, שיצא ב־16 באפריל 1996 בחברת התקליטים Epic Records. האלבום זכה להצלחה רבה אף יותר מאלבומה הראשון של הלהקה, ועלה למקום הראשון בבילבורד 200 של שנת 1996; שירם "Tire Me" ("כבול אותי" או "כלא אותי") זכה בפרס גראמי בשנת 1996 על ביצועי המטאל הטובים ביותר; "Bulls on Parade" ("שוורים במצעד") ו"People of the Sun" ("אנשי השמש") היו מועמדים גם הם לפרס גראמי עבור ביצועי הרוק הכבד הטובים ביותר, אך לא זכו בו. ב־24 במאי 2000 קיבל האלבום הכרה כאלבום פלטינה מצד איגוד תעשיית ההקלטות האמריקאי.
שם האלבום

שמו של האלבום, "אימפריית רשע", מתייחס לביטוי שתבע נשיא ארצות הברית רונלד רייגן לגבי ברית המועצות לשעבר. אלא שהביטוי באלבום משמש דווקא למטרה הפוכה, ומתייחס לארצות הברית כאימפריית רשע. על עטיפת האלבום מתנוסס ציור ילד בעל גלימה וחולצה עם האות E (קיצור של Evil) בדומה לגיבור על. העטיפה דומה לכרזות שהיו מחולקות ברחבי ארצות הברית במאה העשרים, שבהן נראו גיבורים אמריקאים שקוראים לציבור לקיים פעולות הקשורות בפוליטיקה. בכרזה שעל העטיפה מפורסמת "אימפריית הרשע" ובכך מרמזת על כך שאימפריית הרשע היא למעשה ארצות הברית - גם שירי האלבום נוקטים לשון דומה.
נושא

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה. הסיבה היא תרגמת.
האלבום והליריקה שלו מתייחסים למהלכים הפוליטיים שניהל ממשל קלינטון בשנות התשעים, ובין היתר המהלכים שננקטו על ידי ממשלת ארצות הברית כנגד מהגרים ממקסיקו. נושא זה היה קשור באופן ישיר לסולן הלהקה, זאק דה לה רוחה, שבעצמו בן למהגרים מקסיקנים.
הכותרת "אימפריית רשע" לקוחה ממה שרואים "Rage Against The Machine" כהכפשת ברית המועצות בידי ביל קלינטון, כותרת שלדעת הלהקה יכולה באותה מידה להתאים לארצות הברית. Rage מסיימת בימים אלה את סיבוב ההופעות האירופי שלה אך הם יחזרו לאדמת ארה"ב הנוראית שלנו לסיבוב הופעות בסוף יולי.
בהמשך התייחס דה לה רוחה גם לשיר "Bulls on Parade" שכתב יחד עם טום מורלו, גיטריסט הלהקה. בהתייחסו לשיר, מסר בראיון משנת 1996 את הדברים:
... מיד כשנפלה חומת ברלין מיהרה ארצות הברית לבנות חומה נוספת, בינה לבין מקסיקו. מאז 1986, כתוצאה מדברי השנאה וההיסטריה שממשלת ארצות הברית מפיצה, נמצאו 1,500 גופות בגבול; כתבנו את השיר הזה בתגובה לכך.
אמנות

על העטיפה מוצגת גרסה מחודשת מאת מל ראמוס לגיבור הקומיקס Crimebuster (אנ') משנות ה-40, כאשר סמלו הוחלף לאות "e" קטנה. איורים ותמונות נוספות לאלבום נוצרו על ידי ברברה קרוגר, וחלק מיצירות האמנות שלה מופיעות בסרטון הווידאו שצולם לסינגל "Bulls on Parade". בחלקה הפנימי של חוברת התקליטור לאלבום מופיעה תמונה של ערימת ספרים פוליטיים ופילוסופיים שונים, הכוללים את:
"תולדות עם של ארצות הברית" מאת האוורד צין
"הון, כרך א'" מאת קארל מרקס
"דיוקן האמן כצעיר" מאת ג'יימס ג'ויס
"ספר הבישול האנרכיסטי" מאת ויליאם פאוול
"לוחמת גרילה" מאת צ'ה גווארה
"התאבדות מהפכנית" מאת יואי פ. ניוטון
"Soul on Ice" מאת אלדריג' קליבר
"עלובי החיים" מאת פרנץ פאנון
"חושך בצהריים" מאת ארתור קסטלר
"הסכמה לייצור: הכלכלה הפוליטית של המדיה ההמונית" מאת אדוארד ס. הרמן ונועם חומסקי
"בשידור חי משורת המוות" מאת מומיא אבו ג'מאל
"ג'וני קיבל אקדח" מאת דלטון טרומבו
"עכשיו ואחרי: ה-ABC של האנרכיזם הקומוניסטי" מאת אלכסנדר ברקמן
"ענבי הזעם" מאת ג'ון סטיינבק
"כללים לרדיקלים" מאת שאול ד. אלינסקי
"אח סולד: מכתבי הכלא של ג'ורג 'ג'קסון" מאת ג'ורג' ג'קסון
"וולדן והתנגדות לממשל אזרחי" מאת הנרי דייוויד ת'ורו
"אדם בלתי נראה" מאת ראלף אליסון
"מדינה אחרת" מאת ג'יימס בולדווין
כל הספרים מזדהים פוליטית ופילוסופית עם המסרים שמעבירה הלהקה באלבום. ערימת הספרים מנסה להמחיש כמה אנשים מלומדים ומהפכנים כתבו ספרים שעולים בקנה אחד עם הדעה הפוליטית הרווחת באלבום (שמאל רדיקלי).
ביקורות

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
AllMusic: 4/5
NME: 5/10
Rolling Stone: 3/5
מגזין הרולינג סטון כתב על האלבום כי "המוזיקה הזו לא אמורה להיות מהנה. Rage Against the Machine גייסו את המנטליות של הסוציופוליטיות בהיפ הופ המטאליסטי שלהם וכיוונו את הצליל שלהם לשלמות כל כך צורנית - עד כי האלבום והשמחה מהרוק אנד רול שלה נראות כמעט לא קשורות".
רשימת רצועות

| מס' | שם | משך |
| --- | --- | --- |
| 1. | People of the Sun  | 2:30 |
| 2. | Bulls on Parade  | 3:49 |
| 3. | Vietnow  | 4:39 |
| 4. | Revolver  | 5:30 |
| 5. | Snakecharmer  | 3:56 |
| 6. | Tire Me  | 3:00 |
| 7. | Down Rodeo  | 5:20 |
| 8. | Without a Face  | 3:36 |
| 9. | Wind Below  | 5:50 |
| 10. | Roll Right  | 4:22 |
| 11. | Year of tha Boomerang  | 4:02 |
| משך כולל: | משך כולל: | 46:34 |
ראו גם

בילבורד 200
פרס גראמי
הערות שוליים

↑  Gold & Platinum, RIAA (באנגלית)
1 2  MTV News Staff, Rage Builds "Evil Empire", MTV News (באנגלית)
↑  raul, Rage Against The Machine “Evil Empire” Album Cover Art Was Originally Called “Crime Buster”, FeelNumb.com, ‏2011-01-11 (באנגלית)
↑  ?, ביקורת על Evil Ampire, פורסם ב-26 בדצמבר 1996, הרולינג סטון
| --- | --- |
בקרת זהויות :  MusicBrainz release group: 1b469da1-e542-346b-84e6-4d7fe45be181
Be (אלבום)

Be (מסוגנן BE) הוא אלבום האולפן החמישי בשפה הקוריאנית (התשיעי בסך הכל) של להקת הבנים הדרום קוריאנית BTS. הוא יצא לאור ב-20 בנובמבר 2020, תחת הוצאת Big Hit Entertainment וקולומביה רקורדס.
רקע

להקת BTS הוציאה בפברואר 2020 את אלבום האולפן הרביעי שלהם Map of the Soul: 7 בשפה הקוריאנית, שזכה לשבחים ביקורתיים והצלחה מסחרית. כדי לתמוך באלבום, הלהקה אמורה הייתה להתחיל את סיבוב ההופעות הבינלאומי הרביעי שלה, "Map of the Soul Tour" באפריל 2020, שנדחה בסופו של דבר בגלל מגפת הקורונה. ב-17 באפריל 2020 אישר RM כי הלהקה עובדת על אלבום חדש במהלך שידור חי ביוטיוב. הוא רמז שהם ישתפו בתהליך ההכנה של האלבום העתידי באמצעות סרטונים עתידיים שיתעדו בעצמם כחלק מהמיזם שלהם "StayConnected" ו-"CarryOn" כדי לקיים אינטראקציה עם המעריצים במהלך הסגרים המקומיים במהלך מגפת הקורונה.
ב-24 באפריל סיפר שוגה על האלבום בשידור אחר: ”לפני שהתחלנו, החלטנו מי אחראי על מה. מי יפקח על הכל, מי יפקח על הנראות, מי יפקח על המוזיקה - חילקנו את זה. שוחחנו על זה בינינו וקיבלנו את ההחלטה.” במהלך שידור חי ביוטיוב ב-1 במאי, גילה ג'ימין כי הוא מונה כמנהל הפרויקט המוזיקלי והודה כי האלבום הקרוב יופק עצמאית. בשיחה על תפקידו, הסביר ג'ימין, ”אני עדיין לא יודע איך בדיוק אמשיך, אבל אני עובד קשה כדי להיות לעזר. המנהל הפרויקט, מה שאני יכול לעשות עכשיו זה לשאול את חברי הלהקה איך הם רוצים לעבוד, איזה סיפור הם רוצים לספר, כמה שירים הם רוצים לעשות, איזה סגנון שיר, מה יהיה הלחן, לאילו חברים יתאים מה, ולהעביר את זה לחברת התקליטים.”
ב־7 במאי, V, ג'יי-הופ ו-RM חשפו כי על RM הוטל תפקיד מנהל הפרויקט הוויזואלי והם דנו בקונספט האלבום, בעטיפת האלבום ובסטיילינג במהלך השידור. ב-16 ביוני חשף ג'ימין כי הלהקה החלה בהקלטת האלבום. ב-13 באוגוסט קיימה חברת Big Hit Entertainment תדריך ארגוני בו אישרה כי האלבום החדש של BTS ייצא ברבעון הרביעי של שנת 2020. בראיון לטין ווג אמרו חברי הלהקה: ”העלאת המעורבות [שלנו] בתהליך יצירת האלבום אפשרה לנו לחקור היבטים נוספים במוזיקה וביצירתיות שלנו. מכיוון שכל החברים מעורבים באלבום איכשהו, מתבצעים יותר שינויים ברגע האחרון מ[שהיו] בעבר, מה שמוביל ליותר אי וודאות סביב תאריך ההפצה [של האלבום].” על פי הודעה לעיתונות, האלבום ”"מעביר מסר של ריפוי לעולם על ידי הצהרה, 'גם מול השגרה החדשה הזו, החיים שלנו נמשכים'”, ו”משקף את המחשבות, הרגשות וההשלכות העמוקות ביותר של BTS בזמן העבודה על האלבום. פרויקט חדש זה מציע חווית ספקטרום מוזיקלית עשירה עוד יותר, כמו גם את המוזיקה הכי "BTS" עד כה.”
מוזיקה וליריקה

"Be" הוא בעיקר אלבום פופ, שמקיף סוגות של היפ הופ, EDM, ודיסקו עם סינת'פופ, נאו סול, פאנק, רית'ם אנד בלוז עכשווי, ומרכיבי מוזיקת מיינסטרים משנות השבעים, שנות השמונים, שנות התשעים, ושנות ה-2010. אתר "Vox" כינה את "Be" ”תערובת רטרו רועשת של צלילי פופ הנעים בין רוך לפאנקיות, מלנכוליות לעדינות, המסוננת מבעד לעדשה של חיוביות נחושה.” האורך של האלבום הוא 28 דקות ו-30 שניות והוא כולל שמונה שירים. האלבום עושה שימוש רב בגיטרות אקוסטיות, פסנתר, פאנק בס, מכונות תופים, קרניים וכלי מיתר סנטימנטליים. האלבום מתחיל לאט עם "נחמת בלדה-חמימה ומרגיעה", לפני שמגביר את הקצב במחצית השנייה עם "חלק מהפופ המעודן, החכם והמרים ביותר של הלהקה עד כה". בהשראת מגפת הקורונה, הלהקה תיארה את האלבום כ"מכתב של תקווה" בתקופת ההסגר. האלבום כולל מגוון רחב של רגשות, בוחן נושאים של נחמה, בדידות, חרדה, דיכאון, שחיקה, פחד, תסכול, חוסר שקט, עצב, תקווה, חיבור, נחישות ושמחה. מכזין NME ציין כי ”Be עובר בין מצבי הרוח השונים והמשתנים שהמגפה גרמה בחיינו.” מגזין רולינג סטון ציין כי האלבום ”בוחן את הרגשות השונים ש[חברי להקת] BTS מרגישים לאורך כל התקופה המוזרה והקשה הזו.”
הוצאה וקידום

ב־27 בספטמבר 2020, Big Hit העלתה פוסטר טיזר עם שם האלבום, ובו הוכרז גם תאריך השחרור. הזמנות מראש למהדורה המפוארת החלו למחרת. ב־30 באוקטובר פרסמה BTS את כותרת הסינגל המוביל של האלבום, "Life Goes On", בטוויטר. ב־10 בנובמבר פרסמה הלהקה את רשימת הרצועות של האלבום ואת העטיפה הדיגיטלית. ב־13 בנובמבר הם קיימו הפעלת Unboxing של האלבום ששודרה בשידור חי בערוץ היוטיוב שלהם. תשעה חודשים לאחר Map of the Soul: 7, ‏Be יצא לאור ברחבי העולם ב-20 בנובמבר 2020, דרך Big Hit וקולומביה רקורדס בשיתוף הקליפ של "Life Goes On". ב־22 בנובמבר, הלהקה ביצעה לראשונה את "Life Goes On" בטקס פרסי המוזיקה האמריקאית לשנת 2020, לצד "Dynamite". הלהקה ביצעה אותו באצטדיון האולימפי של סיאול. למחרת הם ביצעו את "Life Goes On" בתוכנית "בוקר טוב אמריקה" והמופע המאוחר עם ג'יימס קורדן.
הצלחה מסחרית

האלבום הגיע לראש מצעד בילבורד 200 עם 242,000 יחידות שקולות לאלבום, לרבות 177,000 מכירות, והיה לאלבום החמישי של BTS שהגיע למקום הראשון בארצות הברית. כתוצאה מכך, BTS הפכה ללהקה המהירה ביותר שהגיעה לחמישה אלבומים ברש המצעד מאז הביטלס בין השנים 1966 ל-1968. BTS הפכה גם ללהקה הראשונה שהיו לה שני אלבומים בראש המצעד בשנת 2020, האמן השני בסך הכל בעקבות YoungBoy Never Broke Again.
רשימת רצועות

| מס' | שם | משך |
| --- | --- | --- |
| 1. | Life Goes On  | 3:27 |
| 2. | Fly to My Room  | 3:42 |
| 3. | Blue & Grey  | 4:15 |
| 4. | Skit  | 3:00 |
| 5. | Telepathy  | 3:22 |
| 6. | Dis-ease  | 4:00 |
| 7. | Stay  | 3:25 |
| 8. | Dynamite  | 3:19 |
| משך כולל: | משך כולל: | 28:30 |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטרליה | מצעד האלבומים האוסטרלי | 2 |
|  איטליה | מצעד האלבומים האיטלקי | 2 |
|  אירלנד | מצעד האלבומים האירי | 1 |
|  ארצות הברית | בילבורד 200 | 1 |
|  גרמניה | GfK – טופ 100 | 4 |
|  הולנד | מצעד 100 האלבומים ההולנדיים | 2 |
|  הממלכה המאוחדת | מצעד האלבומים הבריטי | 2 |
|  יפן | אוריקון | 2 |
|  ליטא | AGATA | 1 |
|  נורווגיה | VG-lista | 1 |
|  ניו זילנד | המצעד הניו זילנדי הרשמי | 1 |
|  סקוטלנד | מצעד האלבומים הסקוטי | 5 |
|  פינלנד | המצעדים הפיניים הרשמיים | 2 |
|  צרפת | SNEP | 2 |
|  קוריאה הדרומית | סירקל צ'ארט | 1 |
|  שוודיה | סוורייטופליסטן | 3 |
תארים ומכירות

| מדינה | תואר | עותקים |
| --- | --- | --- |
| ארצות הברית | — | 177,000 |
מיכאל הריס

| --- | --- |

 לידה:  6 בינואר 1956 (בן 68) יוהנסבורג, דרום אפריקה 
 ענף מדעי:  מדיניות ציבורית, שיטות ממשל, מינהל ציבורי, מנהיגות, פיתוח כלכלי, ביטחון לאומי, חדשנות באיכות אקדמית
 מקום לימודים:  אוניברסיטת הרווארד  אוניברסיטת אינדיאנה  אוניברסיטת תל אביב  אוניברסיטת בר-אילן 
 מוסדות:  אוניברסיטת המדינה טנסי  אוניברסיטת אינדיאנה  אוניברסיטת תל אביב 
 פרסים והוקרה:  תואר דוקטור לשם כבוד במנהל החינוך מקולג' אָווה מריה
 הערות:  רקטור וסגן הנשיא לעניינים אקדמיים באוניברסיטת המדינה של טנסי
 michaelharrisphd.com
 
מייקל (מיכאל) הריס (באנגלית: Michael Harris; נולד ב-6 בינואר 1956) בדרום אפריקה. הוא חוקר מדיניות ציבורית ומנהל אוניברסיטאות ישראלי-אמריקאי. הוא רקטור וסגן הנשיא לעניינים אקדמיים באוניברסיטת המדינה של טנסי (אנ') ופרופסור מן המניין למינהל ומדיניות ציבורית. ב-2012 בחר בו העיתון מעריב כאחד מעשרת הישראלים המצליחים בעולם והיחיד מתחום האקדמיה, כשהיה לישראלי הראשון והיחיד עד אותה עת שעמד בראש אוניברסיטה אמריקאית, אוניברסיטת אינדיאנה בקוקומו (אנ'), קמפוס של אוניברסיטת אינדיאנה והיה לנשיאה השישי של האוניברסיטה.
ביוגרפיה

מייקל (מיכאל) הריס נולד ביוהנסבורג שבדרום אפריקה. בהיותו בן חמש עלה לישראל עם משפחתו וגדל במושב השיתופי תימורים. למד בבית הספר היסודי מבואות ובתיכון בבית הספר האזורי במושב באר טוביה. הוא הבכור מבין שלושה בנים.התגיס לצה"ל לחיל התותחנים וסיים קורס קציני מודיעין קרבי. שירת בסדיר וקבע בשנים 1974–1978 והשתחרר בדרגת סגן. המשיך לשרת במילואים ובין היתר שירת בגדוד 404 שפיפון, כקמ"ן מת"פ צפון כולל תצפיות אוויריות במטוסי "שלף" במסגרת יחידת מטרות ארוכות טווח 869 במסגרת מערך האיסוף של אמ"ן. קמ"ן ביסל"ת, קמ"ן עוצבת כדור האש, וקמ"ן מקתמ"ר. בשירות צבר ניסיון קרבי רב.שירת במילואים עד 1989 ופרש בדרגת רב-סרן..
הריס סיים תואר ראשון בכלכלה ובמנהל עסקים באוניברסיטת בר-אילן ב-1982.
סיים את התואר השני בחוג למדיניות ציבורית, אוניברסיטת תל אביב. נושא התזה היה "הקשיים והעיצורים בתהליך גיבושה של מדיניות משק המים בישראל והשפעתם על המשבר במשק המים", היא נעשתה בהנחיית ד"ר חנה אופק; הוא קיבל את התואר השני ב-1986. שימש כסמנכ"ל כספים ושיווק בתעשיות תומר, תימורים בישראל בשנים 1987–1989
. כשסיים את הדוקטורט לימד בתוכנית הבוגרים למדיניות ציבורית באוניברסיטת תל אביב בשנים 1994-1993. במהלך לימודי הדוקטורט למד אצל פרופ' אלינור אוסטרום כלת פרס נובל לכלכלה לשנת 2009 ווינסנט אוסטרום ועבר אצלם את מבחני ההסמכה לדוקטורט. בזמן לימודיו היה פעיל בסדנה לתיאוריה פוליטית וניתוח מדיניות שהאוסטרומים הקימו. תקופה זו השפיעה על תפיסתו האקדמית מחקרית להשתמש בתורת המשחקים כדי לנסות להבין קבלת ההחלטות של יחידים וקבוצות המתמודדים עם משאבים מוגבלים ומנסים למקסם תוצאה בלי כפייה חיצונית. המנחה שלו לעבודת הדוקטורט היה  פרופ' ויליאם (ביל) סיפין. ב-1993 סיים את  הדוקטורט במדיניות ציבורית באוניברסיטת אינדיאנה בבלומינגטון (אנ'). הוא בוגר שתי תוכניות הכשרה למינהל ומנהיגות מבית הספר לחינוך של אוניברסיטת הרווארד.
כותב מאמרי דעה

 ומתראיין כפרשן פוליטי בעיתונות, רדיו וטלוויזיה הישראלית והאמריקאית.
משפחה

נשוי לטלי, בת מושב ניר בנים, אחות מיילדת בהכשרתה, ולהם שלושה בנים בוגרים.
ספריו

Public Policy and Electoral Reform: The Case of Israel (with G. Doron). Lexington Books, 2000. ISBN 978-0739101346
Term Limits (with G. Doron). Lexington Books, 2001. ISBN 978-0739102138
Innovation and Entrepreneurship in State and Local Government (ed. with R. Kinney). Lexington Books, 2003. ISBN 978-0739109267
Leading the Learner-Centered Campus: An Administrator's Framework for Improving Student Learning Outcomes (with R. Cullen). San Francisco: Jossey-Bass, 2010. ISBN 978-0470402986
The Learner-Centered Curriculum: Design and Implementation (with R. Cullen and R. Hill). San Francisco: Jossey-Bass, 2012. ISBN 978-1118049556
Nothing Else Matters

Nothing Else Matters (בעברית: שום דבר אחר אינו משנה) הוא השיר השמיני מתוך אלבומה החמישי של הלהקה מטאליקה.
השיר נחשב לאחד משיריה המוכרים ביותר של הלהקה.
כתיבת השיר

הזמר והגיטריסט ג'יימס הטפילד כתב במקור את השיר לחברתו, אך איננו זוכר מדוע [דרוש מקור]. הוא החשיב את השיר כשיר קרוב ונוגע ללבו, ולכן לא שקל לפרסמו, עד שהמתופף לארס אולריך שמע אותו באופן מקרי והפציר בהטפילד לצרף את השיר לאלבום.
בריאיון לסרט הדוקומנטרי על הלהקה, Classic Albums: Metallica, הטפילד הודה כי כתיבת המנגינה אירעה באופן מקרי, בזמן שניגן בגיטרה באופן בלתי מכוון תוך כדי שדיבר בטלפון עם חברתו, וכך נותרה לו רק יד אחת פנויה לנגינה.
זהו אחד השירים היחידים של הלהקה שבהם הטפילד מנגן את הסולו גיטרה, ולא הגיטריסט המוביל, קירק האמט. הטפילד הקליט את כל חלקי הגיטרה בשיר ללא מעורבותו של האמט.
מנגינתו העדינה והמלודית של השיר לא התקבלה תחילה בברכה על ידי מעריצי הת'ראש מטאל הוותיקים של הלהקה, אשר סברו שהוא משקף את התמסחרותה של הלהקה, אך בהמשך קיבלו את השיר שמבוצע ברוב ההופעות של הלהקה.
זהו שירה הראשון של הלהקה בו נעשה שימוש בתזמורת סימפונית. חברי הלהקה פנו למנצח מייקל קהאמן על מנת שיבצע לשיר עיבוד סימפוני. העיבוד נכנס בסופו של דבר בעוצמה חלשה יחסית במיקס. מטאליקה הוציאה בנפרד את "גרסת המעלית (the Elevator Version)" שבה שר ג'יימס הטפילד בליווי התזמורת ושתי גיטרות אקוסטיות, כאשר התזמורת מהווה את עיקר ההרמוניה.
הגרסה של מיילי סיירוס

| --- | --- |

 סינגל שיווקי בביצוע מיילי סיירוס בהשתתפות ואט, אלטון ג'ון, יו-יו מה, רוברט טרוחיו, צ'אד סמית
 מתוך האלבום The Metallica Blacklist
 יצא לאור:  22 ביוני 2021
 פורמט:  תקליטור, תקליט 7 אינץ', תקליט 12 אינץ' 
 סוגה:  הארד רוק 
 שפה:  אנגלית 
 בי-סייד:  Nothing Else Matters 
 אורך:  6:35
 חברת תקליטים:  Blackened
 כתיבה:  ג'יימס הטפילד • לארס אולריך
 הפקה:  אנדרו ואט
 
ב-7 בינואר 2021 פורסם שמיילי סיירוס תוציא לאור גרסת כיסוי שתכלול את אלטון ג'ון על הפסנתר, את המתופף צ'אד סמית מרד הוט צ'ילי פפרז, הבסיסט הנוכחי של מטאליקה רוברט טרוחיו והצ'לן יו-יו מה. סיירוס הודיעה גם באוקטובר 2020 כי היא מתכננת להוציא אלבום מלא של גרסאות כיסוי למטאליקה. סיירוס ביצעה מחדש בעבר את "Nothing Else Matters" במהלך מופע שלה בשנת 2019 בגלסטונברי. גרסת הכיסוי, שהופקה על ידי אנדרו ואט, יצאה לאור ב-22 ביוני 2021 כסינגל שיווקיי מאלבומה הקרוב של מטאליקה The Metallica Blacklist שעתיד לצאת לאור ב-10 בספטמבר. הסרטון לגרסה זו הועלה באותו יום לערוץ היוטיוב של סיירוס.
מייקל באידו

מייקל באידו (באנגלית: Michael Baidoo; נולד ב-14 במאי 1999 באקרה שבגאנה) הוא כדורגלן גאנאי המשחק בעמדת הקשר ההתקפי בקבוצת פלימות' ארגייל.
קריירת מועדונים

באידו גדל במחלקות הנוער של ויז'ן ומיטיולן. הוא ערך הופעה אחת בקבוצה הבוגרת של המועדון במסגרת ליגת העל הדנית, ובהמשך שיחק בפרדריסיה מליגת המשנה הדנית ובירב וסאנס אולף מליגת העל הנורווגית.
ב-13 בינואר 2022 חתם באידו באלפסבורג מליגת העל השוודית.
ב-3 בינואר 2025 חתם באידו בפלימות' ארגייל מהצ'מפיונשיפ.
תארים

ליגת העל הדנית (1): 2017/18
הערות שוליים

↑  Ung FCM-midt rykker igen til Norge, bold.dk, ‏2020-01-20 (בדנית)
↑  Michael Baidoo fortsætter i Norge, FC Midtjylland (ב־)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מייקל באידו".
מייגן מורוני

| --- | --- |

 לידה:  9 באוקטובר 1997 (בת 27) ארצות הברית סוואנה, ג'ורג'יה, ארצות הברית
 מוקד פעילות:  ארצות הברית ארצות הברית
 תקופת הפעילות:  מ-2020
 מקום לימודים:  אוניברסיטת ג'ורג'יה
 עיסוק:  זמרת-יוצרת
 סוגה:  קאנטרי
 שפה מועדפת:  אנגלית 
 כלי נגינה:  פסנתר
 www.meganmoroney.com
 פרופיל ב-IMDb
 
מייגן מורוני (באנגלית: Megan Moroney; נולדה ב-9 באוקטובר 1997) היא זמרת-יוצרת אמריקאית בתחום מוזיקת הקאנטרי.
ביוגרפיה

מורוני נולדה בסוואנה, ג'ורג'יה, וגדלה בדאגלסוויל שבמדינה זו, במשפחה מוזיקלית. יש לה אח, קונור, המשמש כיום כעורך דין. כבר בילדותה החלה להאזין למוזיקת קאנטרי ולמדה לנגן על פסנתר. היא למדה בבית הספר התיכון רוברט ס. אלכסנדר, שם השתתפה בפעילויות כמו עידוד ותיאטרון מוזיקלי. לאחר מכן, פנתה ללימודי חשבונאות באוניברסיטת ג'ורג'יה באת'נס והייתה חברה באחוות "קאפה דלתא".
במהלך לימודיה באוניברסיטה, פתחה מורוני הופעה עבור ג'ון לנגסטון ושימשה כמתמחה אצל קריסטיאן בוש, חבר הצמד "שוגרלנד". לאחר שסיימה את לימודיה, עברה לנאשוויל בשנת 2020 כדי להתחיל קריירה מוזיקלית. הקשר עם בוש הוביל אותה להכיר פזמונאים נוספים, וב-2021 היא הוציאה את הסינגל הראשון שלה, "Wonder", ואחריו את המיני-אלבום הראשון שלה, Pistol Made of Roses.
בשנת 2022, שחררה את הסינגל "Tennessee Orange", שהופק על ידי בוש. השיר זכה לפופולריות רבה בפלטפורמות סטרימינג והכניס את מורוני לראשונה למצעד הבילבורד הוט 100. בעקבות הצלחת השיר, חתמה מורוני בחברת התקליטים "אריסטה נאשוויל", אך לאחר סגירת החברה, הועברה לחברת "קולומביה רקורדס נאשוויל".
ב-5 במאי 2023 יצא אלבום הבכורה שלה, Lucky, אשר כלל את הסינגלים "Tennessee Orange" ו-"I'm Not Pretty". האלבום הגיע ל-40 המקומות הראשונים במצעד הבילבורד 200 וזכה לשבחים ממגזין "רולינג סטון". גרסה מורחבת של האלבום יצאה ב-22 בספטמבר 2023. באוקטובר 2023, פרסמה גרסת כיסוי לשיר של כריס סטייפלטון, "What Are You Listening To?", שהפכה לזמינה בפלטפורמות סטרימינג נוספות בינואר 2024.
בשנת 2024, שיתפה פעולה עם להקת Old Dominion בשיר "Can't Break Up Now" ושחררה את הסינגל "No Caller ID" וגרסה מורחבת לאלבום Lucky. ב-12 ביולי 2024 יצא אלבומה השני, Am I Okay?, וב-1 בנובמבר 2024 הוציאה את אלבום חג המולד הראשון שלה, מיני-אלבום בשם Blue Christmas...Duh.
ביוגרפיה > חיים אישיים

לאחר יציאת השיר "Tennessee Orange", הופצו שמועות על מערכת יחסים בין מורוני לזמר הקאנטרי מורגן וולן, לאחר שצולמה לובשת חולצה של קבוצת הכדורגל של טנסי השייכת לו. בשנת 2024 אישרה מורוני כי היו ביחד, אך ציינה כי "זו לא הייתה מערכת יחסים אמיתית". מאז נפרדו, אך הם נותרו חברים.
מורוני חיה בנאשוויל מאז 2020 והיא אוהדת מושבעת של קבוצת הפוטבול ג'ורג'יה בולדוגס.
דיסקוגרפיה > אלבומים

2023: Lucky
2024: Am I Okay?
דיסקוגרפיה > מיני-אלבומים

2022: Pistol Made of Roses
2024: Blue Christmas...Duh
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס האקדמיה למוזיקת קאנטרי | 2023 | הזמרת החדשה של השנה | מייגן מורוני | מועמדות |  |
| פרס האקדמיה למוזיקת קאנטרי | 2024 | הזמרת החדשה של השנה | מייגן מורוני | זכייה |  |
| פרס האקדמיה למוזיקת קאנטרי | 2024 | זמרת השנה | מייגן מורוני | מועמדות |  |
| פרס האקדמיה למוזיקת קאנטרי | 2024 | שיר השנה | "Tennessee Orange" | מועמדות |  |
| פרס האקדמיה למוזיקת קאנטרי | 2024 | המדיה החזותית של השנה | "Tennessee Orange" | מועמדות |  |
| פרס האקדמיה למוזיקת קאנטרי | 2024 | אירוע המוזיקה של השנה | "Can't Break Up Now" | מועמדות |  |
| פרס המוזיקה של CMT | 2023 | הקליפ פורץ הדרך הנשי של השנה | "Tennessee Orange" | זכייה |  |
| פרס המוזיקה של CMT | 2023 | הביצוע הדיגיטלי לראשונה של CMT של השנה | "Tennessee Orange" | מועמדות |  |
| פרס המוזיקה של CMT | 2024 | הביצוע הדיגיטלי לראשונה של CMT של השנה | "I'm Not Pretty" | מועמדות |  |
| פרס המוזיקה של CMT | 2024 | קליפ השנה – אישה | "I'm Not Pretty" | מועמדות |  |
| פרס המוזיקה של CMT | 2024 | קליפ שיתוף פעולה של השנה | "Can't Break Up Now" | מועמדות |  |
| פרסי איגוד מוזיקת הקאנטרי | 2023 | שיר השנה | "Tennessee Orange" | מועמדות |  |
| פרסי איגוד מוזיקת הקאנטרי | 2023 | האמן החדש של השנה | מייגן מורוני | מועמדות |  |
| פרסי איגוד מוזיקת הקאנטרי | 2024 | זמרת השנה | מייגן מורוני | מועמדות |  |
| פרסי איגוד מוזיקת הקאנטרי | 2024 | האמן החדש של השנה | מייגן מורוני | זכייה |  |
| פרסי איגוד מוזיקת הקאנטרי | 2024 | קליפ השנה | "I'm Not Pretty" | מועמדות |  |
| פרס בחירת הקהל | 2024 | זמרת הקאנטרי של השנה | מייגן מורוני | מועמדות |  |
| פרס המוזיקה של בילבורד | 2023 | זמרת קאנטרי מובילה | מייגן מורוני | מועמדות |  |
| פרס המוזיקה של בילבורד | 2024 | זמרת קאנטרי מובילה | מייגן מורוני | מועמדות |  |
| פרסי המוזיקה של iHeartRadio | 2024 | אמן הקאנטרי החדש הטוב ביותר | מייגן מורוני | מועמדות |  |
| פרסי המוזיקה של iHeartRadio | 2024 | פרס הכוכב החברתי | מייגן מורוני | מועמדות |  |
| פרסי המוזיקה של iHeartRadio | 2024 | אלבום בכורה אהוב | Lucky | מועמדות |  |